Bobbye Hall

**Bobbye Jean Hall Porter** () er ein USA-amerikansk perkusjonist som har spelt med mange rock-, soul-, blues- og jazzartistar. Ho har medverka på 22 songar som har nådd topp 10 på ''Billboard'' Hot 100, seks av dei nådde toppen av lista. 

## Tidleg karriere
Bobbye Jean Hall vart fødd i Detroit, og byrja karrieren sin der med å spele perkusjon på nattklubbar medan ho framleis var i tenåra. Ved hjelp av bongo- og congatrommer, og anna perkusjon, spelte ho på mange Motown-innspelingar. Ho budde i Europa nokre år før ho flytta til Los Angeles der ho var ein av få kvinnelege studiomusikarar i eit mannsdominert yrke, og spelte stundom med The Funk Brothers. Ho var alt erfaren i mai 1971, då ho spele bongotrommer på Marvin Gaye sin «Inner City Blues (Make Me Wanna Holler)». Første gongen ho spelte i studio bakt eit fullt rocketrommesett, var med Chris Ethridge på abumet *L.A. Getaway*.

Hall spelte inn fleire album med Bill Withers, mellom anna på den store hitten hans «Lean On Me», og eit konsertalbum frå Carnegie Hall. Ho turnerte med Carole King i mai-juni 1973, og spelte på to studioalbum av King. I mai 1974 spelte ho igjen i Carnegie Hall, denne gongen med James Taylor, etter å ha spelt på to av albuma hans. Hall spelte for Stevie Wonder på eit par songar i 1974 og 1976, inkludert «Bird of Beauty» der quicaen hennar er med på å skape brasiliansk karnevalstemning.

I 1973–1974 byrja Hall stundom å kalle seg **Bobbye Hall Porter** eller **Bobbye Porter Hall**, då ho gifta seg med plateprodusenten Joe Porter. Hall gav ut eit album på eiga hand i mars 1977: *Body Language For Lovers*, eit soul-jazz-instrumentalverk med melodiar skriven av ho sjølv og ektemannen.

## Globalt kjend
I 1978 tok Bob Dylan ho med på verdsturneen sin, frå midten av februar til midten av desember, og betalte ho kring 2&nbsp;500 dollar i veka (eller kring 9&nbsp;000 dollar i dagens pengar). Denne høge summen kom av at ho gjekk glipp av studioinnspelingar medna ho var på turné. Konsertopptak frå denne turneen kom ut på *[[Bob Dylan at Budokan]]*, og undervegs i turneen spelte Dylan og det meste av turnebandet, inkludert Hall på perkusjon, inn studioalbumet *[[Street-Legal]]*.

Seint i august 1978 spelte Hall congatrommer på Tom Waits-albumet *[[Blue Valentine]]* på songen «Romeo Is Bleeding», og gav denne ei latinsk kjensle.

I 1979 spelte ho på *[[The Wall]]* med Pink Floyd. Ho spelte med Bob Seger's Silver Bullet Band tidleg i 1980-åra. Hall spelte for Stevie Nicks på albumet *[[Bella Donna av Stevie Nicks|Bella Donna]]* og turnerte med ho i 1982 og 1986. I filmen ''Little Shop of Horrors'' i 1986, spelte Hall tamburin og congatrommer på filmmusikken.

Andre musikarar ho har spelt i studio med er mellom andre Kim Carnes, Lynyrd Skynyrd, Janis Joplin, Tavares, Randy Newman, Rod Stewart, Dolly Parton, Mel Brown, Leo Sayer, Cecilio & Kapono, Russ Ballard, Donovan, Joni Mitchell, Jerry Garcia, Patti Scialfa, Freda Payne, Dwight Yoakam, Donald Byrd, Gene Harris, Bobby Hutcherson, Grant Green, Ferron, Poco, The Temptations, Mary Wells, Jefferson Starship, Kenny Rankin, The Manhattan Transfer, Stanley Turrentine, Boz Scaggs, Marc Bolan, Judy Mowatt, Hugo Montenegro, Aretha Franklin, The Doobie Brothers, Kris Kristofferson, Smokey Robinson, Diana Ross, Al Kooper, The Jeff Healey Band, The Doors, Robin Zander, Lone Justice, The Mamas & the Papas, David Byrne, Marty Balin, Sarah Vaughan, Tommy Bolin, Ozark Mountain Daredevils, Harry Chapin og Tracy Chapman.

## Songar på Billboard-lista
Desse songane som Hall spelte på gjekk inn på ''Billboard'' Hot 100-lista:

## Kjelder

**Denne artikkelen bygger på «[[:en:Bobbye Hall|Bobbye Hall]]» frå ,  den 12. mars 2015.* 
*** oppgav desse kjeldene:*


## Bakgrunnsstoff
*Bilete av Bobbye Hall i 2001